Josef i lukaot long wok ya blong hivimap kakae (46b-57)
41 Tu yia i pas, nao Fero i drim+ se hem i stap stanap long saed blong Nael Reva.2 Nao hem i luk seven buluk oli kamaot long reva ya. Ol buluk ya oli naes, oli fatfatgud, mo oli stap kakae ol gras long saed blong Nael Reva.+3 Mo biaen, hem i luk seven narafala buluk oli kamaot long reva ya. Olgeta ya oli no naes mo oli bunbun, mo oli go stanap klosap long ol fatfat buluk ya long saed blong Nael Reva.4 Nao ol buluk ya we oli no naes mo oli bunbun, oli kakae ol seven buluk ya we oli naes mo oli fatfatgud. Nao taem Fero i luk samting ya, hem i wekap.5 Biaen hem i slip bakegen mo i luk wan narafala drim. Hem i luk wan stik blong wit mo seven hed blong wit oli kamaot long hem. Ol hed ya oli fatfat mo oli gud.+6 Mo biaen hem i luk seven narafala hed blong wit oli kamaot. Ol hed ya oli bunbun mo hot win blong is i mekem oli drae.7 Nao ol hed ya we oli bunbun oli solemdaon ol seven hed ya we oli fatfat mo oli gud. Nao taem Fero i luk samting ya, hem i wekap mo i kasemsave se hem i stap drim nomo.8 Be long moning, tingting blong hem i trabol tumas. Nao hem i sanem tok blong oli singaot olgeta waes man mo olgeta pris blong Ijip we oli stap mekem majik oli kam. Nao Fero i talemaot drim blong hem long olgeta, be i no gat wan long olgeta i save talemaot mining blong drim ya.9 Nao bos blong karem dring i talem long Fero se: “Tede mi tingbaot ol sin blong mi mo ol samting we mi no mekem.10 Fero i bin kros long ol man blong wok blong hem, hemia mi wetem bos blong bred. Nao hem i putum mitufala long kalabus long haos blong lida blong ol gad.+11 Nao wan naet, mitufala tugeta i drim. Mi mi luk wan drim mo hem tu i luk wan drim, be mining blong ol drim ya i no sem mak.+12 Long taem ya, i gat wan yangfala man Hibru i stap wetem mitufala. Hem i wan slef blong lida blong ol gad.+ Taem mitufala i talemaot drim blong mitufala long hem,+ hem i talemaot mining blong tufala drim ya.13 Mo ol samting oli kamtru stret olsem we hem i talem long mitufala. Mi mi tekembak wok blong mi, be narafala man ya, oli hangem hem.”+14 Nao Fero i sanem tok blong oli tekem Josef i kam,+ nao kwiktaem nomo oli go tekemaot hem long kalabus.*+ Nao Josef i sevemaot mustas blong hem, i jenisim ol klos blong hem, mo i go insaed blong luk Fero.15 Nao Fero i talem long Josef se: “Mi mi luk wan drim, be i no gat wan man blong talemaot mining blong hem. Oli talem long mi se taem wan man i talemaot drim blong hem long yu, yu yu save talemaot mining blong hem.”+16 Nao Josef i talem long Fero se: “!Mi mi man nating nomo! God nao bambae i tokbaot gudfala samting we bambae i hapen long Fero.”+17 Nao Fero i gohed, i talem long Josef se: “Long drim blong mi, mi luk we mi stap stanap long saed blong Nael Reva.18 Nao mi luk seven buluk oli kamaot long reva ya. Ol buluk ya oli naes, oli fatfatgud, mo oli stat blong kakae ol gras long saed blong Nael Reva.+19 Mo afta long olgeta ya, mi luk seven narafala buluk oli kamaot. Olgeta ya oli slak, oli no naes nating, mo oli bunbun nogud, mi mi neva luk ol buluk olsem long Ijip.20 Nao ol buluk ya we oli bunbun mo oli nogud, oli stat blong kakae ol faswan buluk ya we oli fatfatgud.21 Be afta we oli kakae ol buluk ya, man i no luksave se oli kakae olgeta, from we oli bunbun sem mak nomo. Taem mi luk samting ya, mi wekap.22 “Biaen long samting ya, mi luk long drim blong mi, wan stik blong wit mo seven hed blong wit oli kamaot long hem. Ol hed ya oli fatfat mo oli gud.+23 Mo biaen seven narafala hed blong wit oli kamaot. Ol hed ya oli smol, oli bunbun, mo hot win blong is i mekem oli drae.24 Nao ol hed ya we oli bunbun oli solemdaon ol seven hed ya we oli gud. Nao taem mi talemaot drim ya long ol pris we oli stap mekem majik,+ i no gat wan long olgeta i save eksplenem drim ya long mi.”+25 Nao Josef i talem long Fero se: “Tufala drim blong Fero oli gat wan mining nomo. Trufala God i talemaot long Fero samting we bambae hem i mekem.+26 Ol seven gudfala buluk ya i minim seven yia. Long sem fasin, ol seven hed blong wit we oli gud i minim seven yia. Tufala drim ya oli gat wan mining nomo.27 Ol seven buluk ya we oli kamaot afta long olgeta, mo we oli bunbun mo oli nogud, oli minim seven yia. Mo ol seven hed blong wit we oli emti mo we hot win we i kam long is i mekem oli drae, i minim seven yia we kakae bambae i sot.28 Olsem we mi bin talem long Fero, tru God i mekem Fero i luk ol samting ya we hem bambae i mekem.29 “Blong seven yia bambae i gat kakae we i plante we i plante olbaot long Ijip.30 Be afta long hemia, kakae bambae i sot blong seven yia. Bambae ol man oli fogetem taem ya we i gat plante kakae olbaot long Ijip, mo hadtaem ya bambae i spolem kantri ya.+31 Mo bambae ol man oli no moa tingbaot taem ya we i gat plante kakae long kantri ya, from we hadtaem ya bambae i nogud we i nogud.32 Fero i luk drim ya tu taem, from we tru God i mekem desisen finis blong samting ya, mo i no longtaem tru God bambae i mekem samting ya i kamtru.33 “Naoia, i gud Fero i lukaot wan man we i gat hed mo i waes, mo i putumap hem blong i lukaot long olgeta samting long Ijip.34 I gud Fero i tekem aksen mo i putumap ol man blong oli lukaot long wok ya blong seraotem olgeta kakae blong Ijip i go long faef hip, nao oli tekemaot wan hip blong putumgud i stap. Oli mas mekem olsem long ol seven yia ya we bambae i gat plante kakae long Ijip.+35 Mo bambae oli hivimap olgeta kakae long ol gudfala yia we oli stap kam. Mo i gud oli putumgud ol sid long ol taon mo oli gad long olgeta. Ol sid ya bambae oli blong Fero.+36 Nao taem ol seven yia ya we kakae bambae i sot long Ijip oli kamtru, ol man mo ol animol bambae oli kakae ol kakae ya we oli stap finis, nao bambae oli no ded from hanggri.”+37 Fero mo ol man blong wok blong hem oli glad long tingting ya.38 Ale Fero i askem long ol man blong wok blong hem se: “?Yufala i ting se yumi save faenem wan narafala man olsem Josef, we spirit blong God i stap wetem hem?”39 Nao Fero i talem long Josef se: “God i mekem se yu yu save olgeta samting ya, taswe i no gat wan narafala man we i gat hed mo i waes olsem yu.40 Bambae mi putumap yu blong yu lukaot long olgeta samting long haos blong mi, mo olgeta man blong mi bambae oli obei fulwan long yu.+ Wan samting nomo we i mekem se mi mi hae moa long yu, hemia se mi mi king.”*41 Nao Fero i gohed blong talem long Josef se: “Yu luk, mi mi putumap yu blong yu lukaot long olgeta samting long Ijip.”+42 Nao Fero i tekemaot spesel ring* long han blong hem mo i putum long han blong Josef, mo i mekem hem i werem wan spesel klos we oli wokem long linen, mo biaen hem i hangem wan gol jen long nek blong hem.43 Mo tu, hem i mekem Josef i ron long seken beswan jariot blong hem, mo i mekem ol man oli singaot long fored blong hem, se: “!Avrek!”* Long rod ya, Fero i putumap hem i hae moa long olgeta samting long Ijip.44 Nao Fero i gohed, i talem long Josef se: “Mi mi Fero, be wan man i no save mekem wan samting* long kantri ya Ijip sipos yu yu no givim raet long hem.”+45 Biaen, Fero i givim wan nem long Josef se Safenat-panea, mo i givim Asenat blong i kam waef blong hem.+ Asenat ya i gel blong Potifera we i pris blong On.* Mo Josef i stat blong lukaot long olgeta samting long kantri ya Ijip.*+46 Josef i gat 30 yia blong hem+ taem hem i stanap long fored* blong Fero we i king blong Ijip.Nao Josef i aot long fored blong Fero mo i travel i go long olgeta ples long Ijip.47 Mo long ol faswan seven yia, graon i karem plante kakae we oli fulap gud.48 Mo long ol seven yia ya, hem i gohed blong hivimap olgeta kakae we oli kamaot long Ijip, mo hem i putumgud olgeta long ol bigfala taon. Taem hem i stap long wan bigfala taon, hem i stap tekem ol kakae long ol garen raonabaot long taon ya, mo i stap putumgud olgeta insaed long taon ya, mo hem i mekem olsem long evri bigfala taon.49 Josef i gohed blong putumgud ol sid gogo oli kam plante tumas olsem sanbij long solwota, nao ol man oli no moa save makem se oli hamas from we oli plante tumas.50 Bifo we ol seven yia blong hadtaem oli kamtru, Asenat we i gel blong Potifera we i pris blong On,* i bonem tu boe blong Josef.+51 Mo Josef i putum nem blong fasbon se Manase,*+ from we hem i talem se: “God i mekem se mi mi fogetem ol trabol blong mi mo olgeta man long haos blong papa blong mi.”52 Mo hem i putum nem blong sekenbon se Efrem,*+ from we hem i talem se: “God i mekem se mi gat pikinini long kantri ya we mi kasem trabol long hem.”+53 Nao ol faswan seven yia we i gat plante kakae long Ijip, i finis.+54 Mo ol seven yia blong hadtaem i stat, stret olsem we Josef i talem.+ Kakae i sot long olgeta kantri, be long olgeta ples long Ijip i gat bred.*+55 Biaen, olgeta ples long Ijip i no moa gat kakae, nao ol man oli stat blong krae i go long Fero blong i givim bred long olgeta.+ Nao Fero i talem long olgeta man Ijip se: “Yufala i go luk Josef, mo yufala i mekem eni samting we hem i talem long yufala.”+56 Nao kakae i sot long olgeta ples long wol.+ Mo taem hadtaem ya i kam strong moa long olgeta ples long Ijip, Josef i stat blong openem olgeta haos we hem i bin putumgud ol sid long olgeta, mo hem i salem ol sid long ol man Ijip.+57 Mo tu, taem hadtaem ya i stap kam strong moa long olgeta ples long wol, ol man long olgeta ples long wol oli stap kam long Ijip blong pem kakae long Josef.+
Ol futnot
^ Hemia wan ples aninit long graon, we i olsem wan hol we man i digim, blong putum ol prisena long hem.
^ NT: “Jea blong king nomo i mekem se mi mi hae moa long yu.”
tpi_Latn tpi_Latn tpi_Latn tpi_Latn tpi_Latn